**TEXNIKUMLARNI MUVAFFAQIYATLI TAMOMLAGAN BITIRUVCHILARNI 2023-2024 O‘QUV YILIDA BUXORO MUHANDISLIK-TEXNOLOGIYA INSTITUTI BAKALAVRIAT TA’LIM YO‘NALISHLARIGA SUHBAT ASOSIDA O‘QISHGA QABUL QILISH JARAYONIDAGI SAVOLLAR:**

Vazirlar Mahkamasining 2022 yil 11-yanvardagi 17 sonli qaroriga muvofiq ishlab chiqilgan Nizomning 15-bandida nazarda tutilgan mavzularga mos savollar:

**a) Mamlakatda o‘z sohasiga oid amalga oshirilayotgan islohotlarning mohiyati va ahamiyatini tushunishi *(tanlanayotgan ta’lim yo‘nalishining mohiyati va mazmuni, ushbu ta’lim yo‘nalishi bo‘yicha kasbiy faoliyat turlari va kasbiy faoliyat obyektlari borasidagi islohotlar to‘g‘risida bilishi) (max. 25 ball);.***

1. Siz tanlagan sohada so‘nggi 5 yillikda amalga oshirilgan islohotlar to‘g‘risida fikr-mulohaza bildiring. Tanlagan sohangizning kelajagini qanday tasavvur qilasiz?
2. Tanlangan sohangizdagi an’anaviy va yangi (innovatsion) texnologiyalari haqida nimalarni bilasiz?
3. Tanlangan soha bitiruvchisi qanday kasb egasi bo‘lib yetishadi?
4. Tanlagan sohangizning kasb egalari qaysi oyektlarda faoliyat yuritishlari mumkin?

**b) Bakalavriat ta’lim yo‘nalishini tanlashda motivatsiya *(soha kasbining mohiyati va ijtimoiy ahamiyatini tushunish, unga doimiy qiziqish ko‘rsatish), (tanlanayotgan ta’lim yo‘nalishining jamiyatda tutgan o‘rni, ijtimoiy hayotdgi ahamiyati haqida ma’lumotga egaligi, shuningdek, aynan mazkur oliy ta’lim muassasasi va ta’lim yo‘nalishini tanlashga undagan sabablar (max. 25 ball);***

1. Tanlagan sohangizning jamiyatda tutgan o‘rni haqida nimalarni bilasiz?
2. Sohangizning xalqimiz yashash farovonligini oshirishda qanday ahamiyati bor?
3. Aynan ushbu sohani tanlashingizning eng muhim sabablarini aytib bering.
4. Sohangiz bo‘yicha oliy ma’lumot uchun Buxoro muhandislik-texnologiya institutini tanlashingizning boisi nima?

**v) Shaxsiy-kasbiy xususiyatlar *(o‘qishga qobiliyat, kasbiy vazifalarni hal qilishda amaliy faoliyat, intizomlilik, hamjihatlik, mas’uliyatlilik, qaror qabul qilishda mustaqillik darajasi, shaxsiy yutuqlar mavjudligi, shuningdek, o‘z ustida ishlash va ijodkorlik qobiliyatlari), (O‘z fikrini aniq-ravshan, mantiqiy va ijodiy bayon qila olish hamda o‘z fikrini asoslay olish qobiliyati, individual psixologik xususiyatlarning tanlanayotgan ta’lim yo‘nalishga mosligi) (max. 25 ball);***

1. Tanlagan sohangizga oid bitta texnologik jarayonning mexanik xossalar haqida gapirib bering.
2. Kasbiy xususiyatlar deganda nimalarni tushunasiz?
3. Tanlagan sohangiz egasining qanday shaxsiy xususiyatlari bo‘lishi lozim, deb o‘ylaysiz?
4. Yo‘nalishingiz bo‘yicha amaliy faoliyatdasiz, jarayonga tegishli muammo chiqib qolsa, qanday yo‘l tutasiz?

**g) Tanlangan bakalavriat ta’lim yo‘nalishi sohasidagi bilim va kasbiy ko‘nikmalarning mavjudligi *(tanlanayotgan ta’lim yo‘nalishi va ishlab chiqarish o‘rtasidagi bog‘liqlik, xalq xo‘jaligidagi ahamiyati to‘g‘risida ma’lumotga egaligi, shuningdek, aynan mazkur oliy ta’lim muassasasi va ta’lim yo‘nalishida oliy ma’lumot olgach uning strategik maqsadlari mavjudligi) (max. 25 ball).***

1. Tanlagan ta’lim yo‘nalishingiz bilan ishlab chiqarish o‘rtasida qanday bog‘liqlik bor?
2. Yo‘nalishingizning xalq xo‘jaligidagi ahamiyati to‘g‘risida gapirib bering.
3. Tanlagan ta’lim yo‘nalishingiz bo‘yicha oliy ma’lumot olgach, qanday faoliyatlarni amalga oshirmoqchisiz?
4. Tanlagan sohangiz bo‘yicha qanday islohotlar qilishni taklif qilgan bo‘lardingiz?

- *Abituriyent bakalavriat ta’lim yo‘nalishlariga o‘qishga kirishda maksimal to‘planishi mumkin bo‘lgan ball 100 ballni tashkil etadi.*

*- Abituriyentlarning bakalavriat ta’lim yo‘nalishlariga to‘lov-kontrakt asosida o‘qishga qabul qilish chegarasi maksimal balning 67 %, ya’ni 67 ball hisoblanadi.*

*- Ishchi guruh tarkibi va kirish sinovlari jadvali institut rektorining buyrug‘i bilan rasmiylashtiriladi.*